
Condictio causa (dotis) data causa (dotis) non secuta. A hozományi vagyon visszakövetelése az elmaradt házasságkötés esetén

Kulcsszavak: jogalap nélküli gazdagodás; condictio causa data causa non secuta; hozomány visszakövetelése; elmaradt házasságkötés
A római jogban a jogalap nélkül megbomlott vagyoni egyensúlyt eredményező jogi helyzetek reparálására különféle condictiók szolgáltak. Ennek megfelelően, a jogalap nélküli gazdagodás változatos tényállásait több, egymástól elkülönült típusba csoportosíthatóak az alapján, hogy a juttatás milyen okból nem tudta rendeltetését betölteni.
A kutatás középpontjában az ún. condictio causa data causa non secuta elnevezésű kereset áll, amely a célját vesztett szolgáltatás visszakövetelésére szolgált. A fenti megnevezés Jusztiniánusz császár korában váltotta fel a – szakirodalomban rendre használatos – condictio ob rem dati / causam datorum klasszikus kori elnevezéseket.
E dolgozat elsődleges forrásaként a D. 12,4 címéből származó, a condictio casua data causa non secuta alkalmazhatóságára vonatkozó, jogtudósi szövegek kerültek feldolgozásra. A szerzők azonban kifejezetten azon tipikus jogalap nélküli gazdagodási tényállásra korlátozták vizsgálódásaikat, hogy milyen szabályok vonatkoznak arra az esetre, ha a házasságkötést megelőzően már hozományt adtak, vagy hozományt rendeltek, és a házasság megkötésére nem került sor (összesen 5 fragmentum).
A szerzők a dolgozat végén megkísérelték az általuk elemzett jogesetek viszonylatában az egyes jogászi döntések mögött meghúzódó elvi magok (ratio decidendi) megfogalmazását.



